JUMAL KÕNELEB
Väga paljud usklikud ja uskmatud
elavad jätkuva pinge, häbi ja süütundega.
Paljud võitlevad selle teemaga.
Võitlevad iseenesega.
On erinevaid kursuseid,
mida võib läbida paremaks inimeseks saamise nimel
ning ka midagi isegi saavutada.
Aga kui häbi ja süütunne muudkui rõhuvad ja seda eriti
uskliku inimese suhtes Jumalaga, siis on midagi valesti.
Jumal ei taha, et käiksime maa peal
pidevas pimeduses, häbis või süütundes.
Jeesus on teinud midagi kõikide eest,
et me pääseks sellest ja andnud meile midagi vabastavat.
See, mida Ta on andnud, leidub Tema Sõnas.
Keegi võib nüüd öelda, et Ta on andnud igavese elu. Ongi.
Kui usud Jeesusesse, siis sul on juba igavene elu.
Ta on andnud aga veel rohkem. Piibel annab imelise saladuse.
Roomlastele 3:24 sõnadega on Ta andnud meile järgmist:
"Ning mõistetakse õigeks tema armust päris muidu, lunastuse kaudu,
mis on Kristuses Jeesuses,"
Meid on täielikult vastu võetud, me häbi ja süütunne on ära kantud.
Jeesus tegi seda meie eest. Oleme saanud kingiks Tema õiguse.
See on liiga hea, et olla tõsi. Aga see on tõsi.
Kui me siin istume ja sul on seljas see valge õiguserüü,
siis võib mõelda, et Jan on nagu Jumal.
Me kõik teame, et Jumal on valgus.
Temas ei ole mingit pimedust ega plekki.
Aga mina ei ole Tema ette tulles üldse selline
ja minu vead, oskamatus ja patud; kõik see, mis minu elus ebaõnnestub,
kõik see takerdab.
Ma ei saa palvevastuseid ning mulle tundub,
et taevas on vasest ja meie vahel oleks nagu sein.
Miks ma ei saa Jumalaga ühendust, mida ma igatsen?
Ma näen siin seda, et ma olen tume, olen erinev.
Aga siis tuleb Jeesus, kes on nii püha ja õige
nagu Taevaisa ja sureb ristil minu eest.
Ta võtab minu vana patususe, süü ja häbi.
Ta kannab mu üleastumised ristile. Ta kannab mu nõrkused ristile.
Ma võtan Tema andestuse vastu ja see voolab mu südamesse,
kui ma mõistan, et Ta on minu eest surnud
ja läks minu eest ristile.
Imeline jumalik arm ja andestus voolab mu südamesse
ja peseb mind puhtaks.
Ma saan riietuda Tema õiguserüüsse ja Tema pühadusse.
Mulle on antud andeks ja mind on pestud puhtaks.
Ma saan õigeks selle kaudu, mida Jeesus tegi.
Nüüd saan ka mina istuda siin valges rüüs.
See on nüüd teine saade, milles me sel teemal räägime.
Täna sa võiksid teha midagi naljakat. Piibel ütleb nii:
"Kuna maailm Jumala tarkuses ei tundnud Jumalat ära tarkuse abil,
siis oli Jumalale meelepärane päästa selle narri kuulutuse kaudu
need, kes usuvad." (1 Korintlastele.1:21)
Oleme siis natuke narrid siin.
Võid minna oma kapi juurde või minge lausa kogu perega
ja võtke sealt enestele valged linad.
Mässi ennast valgesse õiguserüüsse.
Kui me selliseid asju teeme,
muutes Piibli õpetuse endale konkreetseks,
siis see läheb südame sisse
ja ma hakkan mõistma, mida see tähendab,
et ma olen Kristuses puhtaks pestud.
Mind on Kristuses õigeks tehtud. Ma kõlban nüüd Jumalale.
Mitte selle pärast, et mina oleksin parem kui enne,
vaid selle pärast, mida Tema on teinud.
Imeline on istuda seal, see lina ümber ja mõelda sellele,
et nüüd me kõlbame.
Ma ei pea enam häbenema.
Ma ei pea enam meenutama kõiki neid vanu vigu,
ega tuletama neid Jumalale meelde.
Ma võin riietuda õigusega ja uskuda seda,
et ma olen nüüd puhas. Jeesuse töö tõttu.
Galaatlastele 2:20 ütleb:
"Nüüd ei ela enam mina, vaid Kristus elab minus."
Mitte enam see vana Joy, vaid Kristus elab minus.
Galaatlastele 4:4-7 ütleb: "Aga kui aeg sai täis,
läkitas Jumal oma Poja, kes sündis naisest,
sündis Seaduse alla, lahti ostma seadusealuseid,
et me saaksime pojaseisuse.
Et te olete aga pojad,
siis on Jumal läkitanud teie südamesse oma Poja Vaimu, kes hüüab:
Abba! Isa!”
Nõnda ei ole sa enam ori, vaid poeg,
aga kui sa oled poeg, siis sa oled ka pärija Jumala kaudu."
Alandlikkus ei ole see, et me käime iga päev rääkides,
kui viletsad, kõlbmatud ja patused me oleme.
Kõlab väga vagalt. Aga Jumal ei taha seda.
Ta ei soovi seda selle kõige eest, mida Ta on teinud meie eest.
Alandlikkus on see, et võtame Tema õiguse lihtsalt vastu.
Riietume sellesse ilma midagi kalkuleerimata,
mõistagi ühes tänuga.
Võtame vastu, mida Jeesus on teinud meie eest.
Lepime sellega, et nüüd me kõlbame ja oleme pääsenud lapse õigustesse.
Me oleme uus loodu, meis on midagi uut sündinud.
Vana on surnud, uus on asemele tulnud.
Nagu korraga keegi ütleks sulle, et sa oled prints.
Sa oled päriselt printsess.
Sina vastad, et ei ole ja et sa ei kõlba.
Nagu tüüpiline soomlane. Mina ei saa millegagi hakkama...
Olme nii tagasihoidlikud.
Tõeline alandlikkus on see, et lepid sellega, mida Jumala Sõna ütleb.
Tõeline alandlikkus on leppida sellega, mida Jumal on sinu eest teinud
ja sa ei saa oma tegudega ega kaeblemisega midagi lisada.
Me püüame isegi oma halina ja õnnetu olemisega
olla Jumalale meelepärased.
Kuid ükski meie oma tegu ei või heastada meie patte.
Ainult, see, et me lepime ja võtame armust vastu,
on see, mis toob Jumalale rõõmu ja au.
Ma olen nüüd Tema laps, Tema armas poeg,
ja Joy on Tema armas tütar.
Sina seal ekraani taga oled Tema armas laps.
Kas see võib tegelikult olla tõde?
Kas see on jälle mingi Jani ja Joy teatrietendus?
Kas see peab ka tegelikult paika?
Kas see, mida me räägime, on ka Jumala Sõnaga kooskõlas?
Kogu see jutt, et vana on kadunud ja surnud.
See vana Joy, keda ma tunnen ja tõesti ei taha enam tagasi.
See ei saanud millegiga hakkama. Vähemasti minu vana Joy küll mitte.
Ega Jani vana Joy.
See tegi kogu aeg küll igasuguseid vigu.
Vaatame, mis siin kirjas on. Roomlastele 6:2:
"Meie, kes oleme patule surnud, kuidas saaksime selles veel elada?"
Roomlastele 6:8 "Kui me oleme aga surnud koos Kristusega, "
Paulus ütleb, et see vana Joy on surnud koos Kristusega.
"Siis usume, et me ka elame koos temaga,"
Roomlastele 7:6 "Aga nüüd, et me oleme surnud,
siis oleme saanud lahti Seaduse alt, millega meid kammitseti,
nii et me teenime Jumalat uuel teel Vaimu all
ja mitte vanal teel kirjatähe all."
Ma saan olla vaba. Mind ei juhi enam keelud ja käsud:
"Ära tee!" või "Ole korralikult!" või "Nüüd tegid valesti!"
Ma ei teeni enam vanal teel kirjatähe all, vaid uuel teel Vaimu all.
Mis Vaim see on? See on armu Vaim.
Efeslastele 2:1 ütleb: "Jumal on teinud elavaks ka teid,
kes te olite surnud oma üleastumistes ja pattudes,"
Efeslastele 2:5 "on meid koos Kristusega teinud elavaks,
kuigi me olime surnud üleastumistes - armu läbi te olete päästetud!"
Koloslastele 2:13 "Ning teid, kes olite surnud üleastumistes
ja oma ihu ümberlõikamatuses -
teid on Jumal koos Kristusega elavaks teinud."
Kui olen nüüd Temaga koos, kui elan koos Temaga,
"andestades meile kõik üleastumised."
Kõik need kirjakohad räägivad samast asjast -
midagi uut on meis sündinud.
Vana on tõesti surnud.
Koloslastele 3:3 ütleb veel nii: "Sest te olete surnud"
See vana Joy on surnud.
"ja teie elu on koos Kristusega Jumalas."
See on peidetud Jumalasse.
"Ustav on see sõna:
Kui me oleme surnud koos temaga, siis ka elame koos temaga," (2. Tm. 2:11)
Neid kirjakohti on veel palju.
On sündinud midagi uut, vana on kadunud
ja ma olen nüüd armust uus.
Kõige parem asi selles on see, et see on püsiv.
Jumala õigus, mis mulle on antud, ei ole vaid hetkeline asi,
mis kaks sekundit peale pattude andestust püsib puhas
ja kui mu pähe tuleb mõni vale mõte, võetakse see jälle ära.
Palun uuesti andeks ja olen jälle viis sekundit puhas.
Tehes aga uue vea, võetakse see jälle ära.
Kas ma pääsen nüüd taevasse või ei pääse? Olen ma õige või ei?
Kui ma ei tunne end õigena, kas ma siis olen õige või ei ole?
Kogu see õigus sõltub vaid ühest asjast.
Sellest, et Jeesus suri ristil,
mitte sellest, kas Joy oli tubli või mitte.
See sõltub sellest, et Tema suri ristil, kandes sinna kõik mu patu ja vana.
Seepärast olen ma õige, et ma mõistsin ja kuulsin seda
ja nüüd, kui olen seda kuulnud ja uskunud,
ei saa seda enam tagasi võtta.
Ma ei saa sellesse uskumist enam lõpetada. Ta suri minu eest.
See on selge. Aitäh, head aega!
Halleluuja! Ta suri minu eest 2000 aastat tagasi.
Ta ei pea üha uuesti surema.
Sellest ühest korrast piisas.
Kui ma ühe korra Ta vastu võtsin, siis nüüd ma olen õige.
Nii see on.
Muidugi, me kristlastenagi teeme vigu. See ei tähenda,
et ma enam kunagi ei eksi ja olen alati täiuslik.
Me teeme muidugi ka vigu.
Aga Piibel ütleb, et kui ma oma patu üles tunnistan,
on Tema ustav ja õige.
Minu vead on üksnes prügi, mille saab andekspalumisega eemaldada.
Ta peseb mind puhtaks.
Minu sisemus, olemus ja mu hing on uuestisündinud Kristuses,
see on õige ja puhas.
Ma olen Kristuses ja seda ei või enam tagasi võtta.
Kas on nii, direktorihärra? Direktor peaks ju teadma kõike?
Minu jaoks oli väga vabastav mõista oma lapseõigust ja seda,
et ma olen Jumala armas laps. See ei muutu iialgi.
Nagu minu oma lihased lapsed on mulle alati armsad,
vaatamata sellele, kui palju nad vigu teevad.
Jumal on samasugune ja parem kui ükski maine isa.
Kui oled kord võtnud Jeesuse vastu ja sulle on andeks antud,
sind oled õigeks tehtud, oled püha ja armas igavesti.
Su positsioon ei muutu.
Su tunded võivad muutuda, olukorrad võivad muutuda,
aga ometi oled sa alati Jumala armas laps.
Me rääkisime alguses, et minnes Jumala palge ette,
näeme me oma määrdunud olemist.
Aga nüüd, kui ma lähen Jumala palge ette,
siis ma ei mõtle sellele, kas ma julgen minna.
Tean, et minnes Jumala palge ette, saab mulle osaks arm.
Ma kohtun Isaga, kes armastab ja hoolib. Kes on täis armu.
Seetõttu Piibel ütlebki,
et võime julgesti minna armutrooni ette, et leida armu õigeks ajaks.
Me ei pea enam häbenema oma vana elu või minevikku.
Häbi on murtud ja eemaldatud. Patt on murtud ja ära võetud.
Süütunne on murtud ja võetud. Ma saan olla vaba. Halleluuja!
Inimeses on hing, ihu ja vaim. Oleme kolmeosalised.
Kui me võtame Jeesuses vastu armu ja andestuse,
siis vaim, sisemine mina, sisemine inimene sünnib uuesti.
Jumala Püha Vaim asub sinna elama. See osa meist muutub.
Kahjuks ei sünni mu hing ja keha samal moel uuesti.
Mu hing, mis koosneb mu mõtetest, tunnetest ja tahtest, on sama.
Kuigi mu sisemus muutub,
siis mu mõtted käivad ikka sama rada pidi
ja võivad olla need samad kui enne.
Seetõttu ütleb Piibel meile, et kui oleme tulnud usule
ja imeliselt ülevalt sündinud,
siis peame muutuma meele uuendamise kaudu.
Ehk siis see sama imelise õiguse
ja uuestisünni uurimine siin uuendab meie meeli ja mõtteid.
Me hakkame mõistma, mis meis on sündinud
ja see hakkab siis mõjutama ka mu tundeid, tahet ja otsuseid.
See osa, ehk minu hing, ei ole kahjuks püha.
Olen pühitsusprotsessis, kui õpin rohkem käima Jumalaga
ja oma sees oleva Vaimuga koos.
See pühitsusprotsess kestab kogu elu.
Ometi on imeline teada, et sinus on midagi, mis on vaba.
Kas pole imeline teada, et üks osa sinust - sinu vaim -
on uuestisündinud, puhas ja vaba!
See on terve. Seda on imeline teada. - Võimas!
Tahan öelda vaatajatele, et kui oled võtnud Jeesuse vastu,
on ka sinus midagi terviklikku, midagi vaba, imelist ja uut.
Sa ei ole enam üksnes see vana,
kuigi nii võib tunduda, et midagi pole muutunud.
Aga sinus on midagi muutunud!
Su vaim on uuestisündinud! Sa oled uus loodu!
Sinus on midagi uut ja ainulaadset. See on kõige sisemisem osa sinust.
Kui see saab rohkem ruumi
ja Jumala tahe ongi, et vaim valitseks hinge ja ihu üle.
Kui laseme ihul valitseda oma elu, siis vaesed meie!
Oleme loomadest madalamad,
kui laseme oma ihul iseenda või oma hinge üle valitseda.
Kui teeme vaid seda, mida tahame ja viitsime, siis ei lähe hästi.
Kui vaim saab valitseda ning ka siis valitseb,
kui ihu hädaldab, hing viriseb olukordade üle,
konto on tühi, hirm hakkab ja on mured, siis ütleb Vaim,
et Issand täidab meie vajadused oma rikkust mööda.
Ja vaim ühineb Tema Sõnaga ning hirm taandub.
Meis igas ühes on imeline vägi, uuestisündinud Jumala Vaim.
Jumal on sünnitanud meis Vaimu, kes elab.
Kui see meid valitseb, alles siis oleme vabad.
Koloslastele 1:13 "Kes meid on kiskunud välja pimeduse meelevallast
ja asetanud oma armsa Poja kuningriiki,"
Efeslastele 5:8 "Sest varem te olite pimedus,
nüüd aga olete valgus Issandas. Käige nagu valguse lapsed"
Koloslastele 1:22:
"On Kristus lepitanud oma lihalikus ihus surma läbi,
et teid seada pühadena ja veatutena ja laitmatutena Jumala palge ette,"
Ta on seadnud meid pühade, veatute ja laitmatutena enese ette.
1. Johannese 4:17
"Selles on Jumala armastus saanud meie juures täiuslikuks,
et meil oleks julgust kohtupäeval;"
Seetõttu on mul julgus ka viimsel päeva kohtus.
Sest pole mingit hukkamõistu neile, kes on Kristuses Jeesuses.
"Sest nii nagu on tema, oleme meiegi selles maailmas."
Võib tunduda imeline ja kummaline, kuidas võiks inimene uuesti sündida.
Ka variser ja preester Nikoteemus küsis seda sama Jeesuselt.
Kuidas võib inimene uuesti sündida?
Me ei saa ju minna tagasi ema kõhtu ja uuesti sündida.
Jeesus vastas talle nii:
"Ära imesta, et ma sulle ütlen: Te peate sündima ülalt!"
Jeesus ütleb, et me peame sündima ülevalt,
Jumala väest ja Vaimust.
Tema teeb seda, et me sünnime uuesti ülevalt. (Johannese 3:5)
Tahame öelda sulle, et kui sa pole veel kogenud uuestisündi
ega tea, kas sa oled tõesti Jumala laps,
siis võid teha seda lihtsalt täna. Võid palvetada koos meiega.
Sest ei piisa ainuüksi uskumisest, et Jeesus on kord olnud ja elanud.
Peame võtma Ta vastu oma südamesse.
Kui me seda teeme, anname oma elu Talle ja palume:
"Jeesus tule mu südamesse, ma tahan anda oma südame Sulle,
tule Sina minu elu Issandaks!" Siis sa sünnid uuesti.
Kui sa pole seda veel teinud, siis palveta minu järgi nüüd.
Kallis Taevaisa, tänu, et saatsid oma ainusündinud Poja!
Tänu, Jeesus, et Sa surid minu eest!
Võtan su nüüd oma südamesse vastu! Tule Sina, Jeesus, mu elu Issandaks!
Ma annan kogu oma elu Sulle! Jeesuse nimel. Halleluuja!
Tänu, Issand, et Sa õnnistad iga vaatajat
ja igaüks saab vabaneda häbist, süütundest ja kõigest rõhuvast.
Me saame elada vabadena, Jumala armsate lastena!
Vabadena süütundest ja häbist.
Tänu, Issand, et Sa oled andnud igavesele elule lisaks ka Sinu õiguse.
Me saame elada Sinu armsate lastena.
Jeesuse nimel, aamen.
Imeline on teenida Jumalat.
Tore on teha seda saatesarja
ja me oleme saanud palju positiivset tagasisidet.
Tänu kõigile selle tagasiside eest!
Kui see saatesari on sulle midagi andnud,
siis võid anda oma ohvrianni TV7 töö ja saate jätkamiseks.
Võid helistada Eesti TV7 annetustelefonil 900 1777 (7 eur).
Võid teha ka ülekande ekraanile ilmuvatel kontonumbritel.
Ole õnnistatud andes ja õnnistatud suve!
TV7 annetustelefon 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin